open-index/open-wikipedia-markdown huggingface dataset:
Hexen

***Hexen: Beyond Heretic***, med logoen stavet **HeXen**, er et førstepersons action/eventyrspill utviklet av Raven Software, publisert av id Software, utviklerne av DOOM, og utgitt av GT Interactive den 30. oktober 1995. Det er en uoffisiell oppfølger til spillet Heretic, utviklet, publisert og utgitt av de samme som de i Hexen.

Spillet kjører i Doom-grafikkmotoren Doom engine, en kraftig modifisert versjon, som tillot hopping og å kontrollere spilleren med musen, samt å se seg rundt i forskjellige dimensjoner (opp og ned), som før ikke var mulig i vanlig Doom, kun til sidene.

## Gameplay

Spillet handler om fortsettelsen på historien om de tre "Serpent Riders", tre monstre, kalt "D'Sparil", "Korax" og "Eidolon", som har invadert hver sin planet, Parthoris, Cronos og Thyrion. Heretic tok for seg hva som skjedde på Parthoris, under invasjonen av D'Sparil og hans hær, og Hexen følger opp på planeten Cronos med invasjonen av Korax og hans styrker.

Spilleren kan kontrollere en av tre forskjellige klasser, en trollmann (Mage), en prest (Cleric) eller en kriger (Fighter). Hver klasse har sine forskjellige våpen, til forskjell fra forgjengere Heretic og Doom, hvor man kun styrte èn hovedperson som hadde sitt bestemte våpenarsenal. Krigeren baseres mest på nærkamp med slåsshansker, håndøkser, klubber og sverd, mens trollmannen benytter seg av avstandskjemping med forskjellige trylleformularer, og presten benytter seg av en lett blanding.

Spillet mottok svært gode kritikker når det ble lansert, og det fikk i 1997 sin egen oppfølger, Hexen II, hvor den siste Serpent Rider, Eidolon, herjer på planeten Thyrion, i ordentlig 3D-grafikk, kjørt i Quake-motoren. Det er uvisst om det skal lanseres enda en oppfølger til Hexen-universet.

## Referanser


## Eksterne lenker
*
Torkell Mauland

**Torkell Mauland** (1848-1923) var lærer, lokalhistoriker, folkeminnesamler og statsstipendiat.

Mauland var bondesønn og odelsgutt. Han valgte likevel lærerutdannelse som livsvei. Han gikk som 14-åring, nylig komfirmert, på lærerskole hos Velle Vellesen, og var deretter lærer i hjembygda i tre år. I denne tiden hadde han Arne Garborg som elev. Han gikk på Holt seminar 1867-69, og arbeidet siden som lærer i Høyland, i Stavanger og fra 1875&ndash;1891 som rektor ved den *flyttende [[amtsskole]]n i [[Ryfylke]]*. Han var lærer ved Klæbu seminar et år, deretter lærer i Aure 1892-97 og deretter i Oslo. 

Han bosatte seg i 1912 i Asker, og sluttet som lærer for å arbeide med lokalhistorie. Han hadde fra 1914 statsstipend til dette arbeidet. Han arbeidet mye i Riksarkivet med materiale fra Rogaland, og utga i 1911 boka *Trolldom* om hekseprosesser i fylket. Han skrev også slektshistorie, blant annet om Garborgs slekt i *Syn og Segn* 1911. Etter hans død ble tre bind folkeminne fra Ryfylke utgitt av Norsk Folkeminnelag: *Folkeminne fraa Rogaland I-III* (1928–35).

Mauland var vararepresentant til Stortinget for Venstre 1886-88. Han satt i styret for Det Norske Samlaget 1906-1916 og deltok aktivt som kirkesanger ved de nynorske gudstjenestene i Oslo 1903-1921. 

## Referanser


## Litteratur
* Arne Garborg. «Torkell Mauland». I: *Syn og Segn, 1923
* Nils Lid. «Torkell Mauland». I: *Norsk biografisk leksikon*, 1. utg.
* [[Ola Aurenes]]: Torkell Mauland 1848-1948, Stavanger, Dreyer forlag – Ved avdukinga av minnesteinen sundag den 12. september 1948.
* Målfrid Grimstvedt. «Eitt granskarliv : Torkell Mauland». I: *Sjå Jæren, årbok for Jærmuseet'' 1998
Periodikum

**Periodika** avledet av den greske ordkombinasjonen *peri* (omkring) og *hodos* (vei) er publikasjoner som utgis med jevne eller uregelmessige mellomrom med samme tittel fra hefte/samling til hefte/samling. De enkelte hefter er påført nummer, utgivelsesdato eller begge deler. Utgivelsen tar ikke sikte på en avslutning. Periodika omfatter blant annet tidsskrifter, nyhetsbrev, aviser, ukeblader, årbøker og notat-/rapportserier og nettsider.

## Referanser
Oslo Groove Company

**Oslo Groove Company** (etablert 1985) var et norsk storband startet av Jens Wendelboe, ledet av Wendelboe (i perioden 1985&ndash;1987), Lars Erik Gudim og administrert av Harald Devold. De ga ut tre plater, de to siste på eget selskap, Groove Records. Den første plateutgivelsen ble tildelt en Spellemannpris i 1990.

## Diskografi

**Anno 1990* (Hot Club Records, 1990)
**Anno 1992* (Groove Records, 1992)
**Anno 1996* (Groove Records, 1996)

## Besetning

## Litteratur
*Viggo Vestel, *Evaluering av Oslo Groove Company* (Norsk kulturråd, 1996)

## Referanser


## Eksterne lenker
*
Adam Larsen Kwarasey

**Adambathia (Adam) Larsen Kwarasey** (født 12. desember 1987 i Oslo) er en norsk-ghanesisk fotballtrener og tidligere fotballspiller.

Han har tidligere spilt for Trosterud IL, Vålerenga, Strømsgodset, Portland Timbers, Rosenborg og Brøndby.

## Klubbkarriere

### Tidlig karriere
Kwarasey startet å spille fotball i Trosterud IL, før han gikk til Vålerenga som guttespiller. Han spilte i flere år juniorfotball i Vålerenga, og var med å vinne JET-turneringen i 2006. Han forlot Vålerenga i 2007 uten å ha debutert på A-laget.

### Strømsgodset
Kwarasey debuterte for Strømsgodset mot Fotballklubben Lyn den 6. mai 2007 fordi førstemålvakt Espen Johnsen var skadet. Kampen endte 1–1. Kwarasey var reserve de første tre sesongene sine i Strømsgodset, men erobret fast plass i 2010-sesongen, en sesong han var med på å bli norgesmester for klubben. I 2012 fungerte han som kaptein for Godset da Alexander Aas slet med skader så å si hele sesongen, og da Aas på høsten annonserte at han måtte legge opp, ble Kwarasey kaptein permanent. I 2013 fikk han dermed æren av å løfte pokalen da klubben sikret seriemesterskapet. Han forlot Strømsgodset da kontrakten hans gikk ut etter 2014-sesongen.

### Portland Timbers
I desember 2014 signerte han for den amerikanske klubben Portland Timbers i Major League Soccer.

### Rosenborg
Kwarasey ble hentet inn av Rosenborg Ballklub sommeren 2016, etter at førstekeeper André Hansen hadde pådratt seg en skade. Han fikk i løpet av høsten ni kamper for klubben, og rakk på den tiden å vinne både Tippeligaen og Cupfinalen.

### Brøndby
I januar 2017 signerte han for den danske klubben Brøndby IF. Han klarte ikke å etablere seg som førstekeeper, og fikk kun to kamper i løpet av vårsesongen.

### Vålerenga
I juni 2017 signerte han en 3,5-årskontrakt med Vålerenga, og vendte med det tilbake til klubben han spilte for i tenårene. I 2019 ble han utnevnt til kaptein i Vålerenga.

I løpet av 2019-sesongen slet han med en ryggskade som satte han ut av spill i lengre perioder. I 2020 ble det klart at Vålerenga ville satse på unge Kristoffer Klaesson som keeper, og i august 2020 ble Kwarasey og Vålerenga enige om å avslutte samarbeidet. Kwarasey la senere opp som fotballspiller.

## Landslagskarriere
12. juni 2008 debuterte Kwarasey på Norges U21-landslag da han kom inn som innbytter i 4-1-seieren mot Island. I september 2010 fikk han ghanesisk pass for å kunne bli landslagsspiller for sin fars hjemland. 9. august 2011 var han første gang i stallen for  i en kamp mot mot .

Kwarasey debuterte for det ghanesiske landslaget 2. september 2011 i en kvalifiseringskamp til afrikamesterskapet mot . Han ble tatt ut i Ghanas 23-mannstropp til afrikamesterskapet og voktet målet i alle Ghanas kamper. Han var også i Ghanas tropp til afrikamesterskapet i 2013. Han var dessuten med i VM-troppen til  i Brasil-VM i 2014 og spilte lagets åpningskamp mot .

Han ble tatt ut i s tropp til Afrikamesterskapet 2017.

## Referanser


## Eksterne lenker
* 
* Spillerprofil på godset.no
Fylkesvei 7080

**Fylkesvei 7080 (Fv7080)** går mellom Fosnesvågen og Seierstad på øya Jøa i Namsos kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 482 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
* AtB rutetabeller
Sjøpattedyr

**Sjøpattedyr** er en uensartet gruppe med pattedyr som evolusjonært er tilpasset et liv i havet og enten tilbringer hele eller store deler av tiden i dette elementet. De har alle lunger og puster luft, men mye av tiden går med til å lete etter mat neddykket i vann.

## Hva er sjøpattedyr?
Sjøpattedyrene består av tre homogene grupper med dyr, i prinsippet hvaler, seler og sjøkyr. Selv om sistnevnt gruppen i varierende grad også tilbringer tid i ferskvann og derfor ikke bare er marine, men også helt eller delvis limniske, blir denne gruppen regnet som sjøpattedyr. Fellesnevneren er derfor at dette er pattedyr som helt eller delvis har mistet sine terrestriske evner, selv om seler såvidt kan bevege seg på land og gjør det for en stor del under forplantningsprosessen, til fordel for et liv i vann. Det eneste de tre gruppene med sjøpattedyr virkelig har til felles er at de opprinnelige nedstammer fra landpattedyr og har vært igjennom en evolusjonær og morfologisk forandringsprosess som har tilpasset dem til et liv i vann.

Sjøpattedyr kan være neddykket i vann i lang tid, om enn varierende grad. Dyra har imidlertid forbausende små lunger, men de har utviklet spesielt store oksygenlagre som hjelper dem. Oksygengassen fraktes rundt i blodet bundet til hemoglobin, som finnes i de røde blodcellene. Sjøpattedyr har stort blodvolum i forhold til landpattedyr. Dessuten inneholder hver volumenhet blod mange røde blodceller. I tillegg til dette inneholder musklene mye myoglobin, som kan lagre oksygen.

### Fotogalleri

Beluga Whale Vancouver Aquarium.JPG|Hvithval (*Delphinapterus leucas*) tilhører gruppen hvaler
Tursiops truncatus 01.jpg|Tumler (*Tursiops truncatus*) tilhører gruppen delfiner
Arctocephalus pusillus (Cape fur seals).jpg|Sørafrikansk pelssel (*Arctocephalus pusillus*) tilhører gruppen seler
Dugong Marsa Alam PLW edit.jpg|Dugong (*Dugong dugon*) tilhører gruppen sjøkyr


## Hva er ikke sjøpattedyr?
Nå finnes det også en rekke andre pattedyr som tilbringer storparten av livet i vann og derfor kan kalles marine pattedyr, men dyr som isbjørn, bever og flere små gnagere, spissmus, mårdyr som mink og ilder, samt mer sjeldne arter som nebbdyr og giganter som flodhesten regnes allikevel ikke med blant sjøpattedyrene. De har heller ikke mistet sine terrestriske evner og kan bevege seg mer eller mindre fritt på land, når de vil.

## Se også
* Marine pattedyr
* Landpattedyr
* Pattedyr
* Liste over pattedyr i Norge

## Litteratur
* Wilson, Don E. and Mittermeier, Russell A. *[[Handbook of the Mammals of the World|Handbook of the Mammals of the World - Volume 4: Sea Mammals]]*, pp. 614, pub. July 2014,
Hans Jacob Wille

**Hans Jacob Wille** (1756–1808) var en norsk prest og vitenskapsmann, som bl.a. er kjent for sine topografiske beskrivelser av Telemark.

Han var sønn av sogneprest og prost Anders Amundsen Wille og Anne Marie Bloch. Han tok teologisk embedseksamen i 1779 og ble samme år personellkapellan hos faren. I 1786 ble Wille kapellan hos Hans Strøm. Der begynte han på en beskrivelse topografisk beskrivelse av hele Telemark, men det ble bare til *Beskrivelse over Sillejords Præstegjeld*. Innledningen ble trykt i 1799. Beskrivelsen har spesielt gode opplysninger om den særpregede telemarkskulturen, både folketro og levevis. Han beskriver også bryllup, julefeiring, primstav, værmerker og overnaturlige vesener.  Opprinnelig hadde han visstnok mere stoff om lokalhistorie, sagn og folketro, men dette ble tatt ut av manuskriptet av økonomiske grunner. 

Wille var gift med Anne Dorothea Walther, og i 1788 ble han utnevnt til sogneprest i Grytten i Romsdal. Han hadde da vunnet ry som vitenskapsmann og var medlem av flere vitenskapelige selskaper. I 1791 ble han innvalgt i Det Kongelige Norske Videnskabers Selskab i Trondheim, og året etter ble han sogneprest til Vår Frue kirke i Trondheim. I 1794 overtok Wille vervet som sekretær og bibliotekar i selskapet. Han var svært allsidig og befattet seg med de forskjelligste grener av vitenskap.

## Noen av hans utgivelser
* *[https://urn.nb.no/URN:NBN:no-nb_digibok_2017022448118 Beskrivelse over Sillejords præstegiæld i øvre Tellemarken i Norge]* (1786)
* *[https://urn.nb.no/URN:NBN:no-nb_digibok_2009022612001 Indledningen til Reisen igiennem Thellemarken i Norge 1786]*
* *Udtog af den nordiske Mythologie eller Othins Gude-lære*
* *Samling af Minde-Taler i Det Kongelige Selskab over adskilige af dets afdøde Medlemmer*
* *3000 i Telemarken brugelige norske Ord og Talemaader*
* *Den chinesiske Nations Hærkomst, Ælde og Tiidsreigning*
* *[https://urn.nb.no/URN:NBN:no-nb_digibok_2012080924031 Utrykte Optegnelser om Thelemarken]* (utgitt av Ludvig Daae (red.), A.W. Brøgger, 1881)

## Litteratur
* ''Dansk biografisk Lexikon (tillige omfattende Norge for Tidsrummet 1537-1814)'', København 1887&ndash;1905
* *Det kongelige Norske Videnskabers Selskab. Skrifter 1993, nr. 1: Til opplysning, Universitetsbiblioteket i Trondheim 1768 – 1993.* DKNVS/Tapir forlag 1993, ISBN 82-519-1467-1, ISSN 0368-6310

## Referanser
Amstel Gold Race 2007

2007-utgaven av Amstel Gold Race foregikk 22. april 2007. Dette er Nederlands eneste individuelle ProTour-ritt, 

Stefan Schumacher angrep før den siste klatringen, og ingen klarte å henge seg på. Davide Rebellin spurtet inn til dobbelt Gerolsteiner. Med andreplassen i rittet tok Rebellin over ledelsen i ProTouren.

## Maastricht-Valkenburg, 253.1 km

22-04-2007

## Eksterne lenker
* Rittets hjemmeside
*  Amstel Gold Race 2007 på www.the-sports.org
Skarverennet

**Skarverennet** er et skirenn som har blitt arrangert av Geilo Idrettslag siden 1974. Få andre skirenn i verden har like mange deltagere.

Rennet går i slutten av april og markerer slutten på skisesongen for mange av deltagerne. Den 38 kilometer lange hovedløypa går langs Hallingskarvet fra Finse til Ustaoset. Det er tre drikkestasjoner underveis: ved Lengjedalsvatnet (kun fra Finse), ved Bjødnabu og ved Raggemyran.

Ettersom det ikke er anlagt vei frem til Finse, må alle deltagere i Skarverennet ta toget til startstedet. For å kunne ta imot flere deltagere, har det siden 1996 vært en alternativ løype fra Haugastøl til Ustaoset (24 km). Etter denne utvidelsen er kapasiteten på ca.  deltagere. Deltagelsen deles i to klasser: trim og konkurranse.
 
## Vinnere av Skarverennet

## Referanser


## Eksterne lenker
* 
*  Resultater 1998–2014  
*  Webkamera på Finse stasjon
*  Webkamera på Ustaoset
Fylkesvei 7132

**Fylkesvei 7132 (Fv7132)** er en ringvei som går mellom Skei via Husby tilbake til Husby i Leka kommune.

Før Trøndelag fylke ble opprettet 1. januar 2018 hadde veien betegnelsen fylkesvei 562 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Landpattedyr

**Landpattedyr** er pattedyr som er tilpasset et terrestrisk liv og derfor tilbringer størsteparten av tiden utenfor vann, i motsetning til sjøpattedyr som enten tilbringer store deler eller hele livet (hvaler) i vann. Landpattedyrene er den største gruppen med pattedyr, men en uensartet gruppe. Begrepet er vanlig i bruk på dansk.

## Se også
* Marine pattedyr
* Sjøpattedyr
* Pattedyr

## Referanser
Atle Hellesø

**Atle Hellesø** (født 1948) er en norsk tidligere fotballspiller. Han spilte fra 1968 til 1979. Han spilte syv sesonger for Brann og tre for Ham-Kam. Hellesø blir av mange sett på som en av de beste Brann–spillerne noensinne. Han var den desidert viktigste spilleren for Brann i 1970-årene. Med Brann bidro «Geiten» som han ble kalt, til cupgull i 1976 og hjalp Brann til gode tabell plasseringer utover 70-tallet. Han spilte totalt 149 kamper og scoret 12 mål for Brann og 44 kamper og 4 mål for Ham-Kam.

Han trente også Laksevåg en periode på begynnelsen av 90-tallet.

## Referanser


## Eksterne lenker
*
Marine pattedyr

**Marine pattedyr** er terrestriske pattedyr som er tilpasset et liv i vann og som tilbringer store deler av tiden i dette elementet, men som regel ikke hele tiden. Dette er ikke en ensartet gruppe, men en uensartet gruppe dyr som består av flere grupper, i prinsippet hvaler, seler og sjøkyr (såkalte sjøpattedyr) og dyr som bever, nebbdyr og flodhest med flere. Disse dyrene har imidlertid til felles at de gjennom evolusjon og morfologi har blitt tilpasset et liv i vann.

## Se også
* Sjøpattedyr
* Landpattedyr
* Pattedyr
Audun Blegen

**Audun Blegen** (født 1973) er en norsk næringslivsleder, gårdbruker og politiker (H).

Han vokste opp på Bøverbru som sønn av gårdbruker og avdelingsleder i Østlandets melkesentral Odd Blegen og helsefagarbeider Birgit Rigmor Lysgård. Han er nevø av overlege og tidligere leder i Arbeiderpartiets kvinnebevegelse Aud Blegen Svindland, og den norsk-amerikanske skipionéren Julius Blegen var hans grandonkel. 

Han er cand.mag. fra Universitetet i Oslo og MBA-kandidat fra NHH. 18 år gammel overtok han slektsgården Sandbakke. I tillegg til gårdsdriften har Blegen vært arbeidet i bygg- og anleggssektoren: politisk rådgiver i Byggenæringens Landsforening 2004–2008, direktør for næringspolitikk og samfunnskontakt i Veidekke 2008–2012, direktør for forretningsutvikling i Veidekke Eiendom 2012–2024 og fra 2024 administrerende direktør i Entreprenørforeningen – Bygg og anlegg (EBA).

Blegen var leder i Oppland Europeisk Ungdom under EU-avstemningen i 1994, og samme år meldte han seg også inn i Unge Høyre. Han var fylkesleder i Oppland Unge Høyre og ansatt som politisk sekretær i Unge Høyres Landsforbund, senere fylkesleder i Oppland Høyre. Han har vært medlem av Oppland fylkesting 1999–2003 og medlem av Vestre Toten kommunestyre og formannskap 2003–2011. Han var Høyres 1. vara til Stortinget fra Oppland 2001–2009 og møtte tolv dager på tinget.

I 2009 ble Blegen rangert som en av Norges 100 største ledertalenter av nettavisen E24.no.

## Referanser


## Eksterne lenker
*
Via Music

**Via Music** er et norsk plateselskap, etablert i 1998 av Sigbjørn Tveite. Selskapet gir ut musikk innen sjangre som rock, viser, pop, jazz, etnisk og folkemusikk. Via Music har jobbet nært med lydtekniker Audun Strype og mange av selskapets utgivelser er produsert av Sigbjørn Tveite. 

Via Music er medlem av bransjeforeningen for uavhengige norske plateselskap, Fono.

## Eksterne lenker
* Via Music
Frank de Boer

**Franciscus «Frank» de Boer** (født 15. mai 1970 i Hoorn, Nederland) er en nederlandsk fotballtrener og tidligere -spiller.

De Boer spilte i løpet av sin aktive karriere som forsvarsspiller for Ajax Amsterdam, FC Barcelona, Galatasaray S.K., Rangers FC og Al-Rayyan SC. Han spilte også på det nederlandske landslaget fra 1990 til 2004, og fikk tilsammen 112 landskamper og scoret 13 mål.

26. juni 2017 ble han ansatt som trener for den engelske klubben Crystal Palace FC, men 11. september 2017 ble han avskjediget.

I 2018 ble han ansatt i Atlanta United i Major League Soccer.

Han var  fra 2020 til 2021.

## Referanser


## Eksterne lenker
* 
*  Frank de Boer – OnsOranje U21
NASCAR Corona Series

**NASCAR Corona Series** (tidl. *NASCAR Mexico Corona Series*) er en NASCAR-serie som kjøres i Mexico. Serien het opprinnelig **Desafio Corona Series**, og er den største stock car-serien i Mexico. NASCAR startet serien i 2004 i samarbeid med OCESA, et underholdningsselskap, og dette partnerskapet heter nå NASCAR Mexico.

## 2007-program
2007-sesongen startet på Autodromo Hermanos Rodriguez i Mexico by, med et løp uten poeng den 4. mars. Sesongen vil bestå av totalt 14 poenggivende løp etter dette.

## Tidligere mestere
* 2006: Rogelio Lopez
* 2005: Jorge Goeters
* 2004: Carlos Pardo

## Eksterne lenker
* Offisielle nettsider
Bohumil Hrabal

**Bohumil Hrabal** (født 28. mars 1914 i Brno, død 3. februar 1997 i Praha) var en tsjekkisk forfatter. Hans romaner er ofte preget av en surrealistisk og ofte burlesk humor. Hrabal, som var utdannet jurist, arbeidet store deler av sitt liv «på gulvet», hvor han hentet inspirasjon til sine mange historier. Han regnes som en av de betydeligste tsjekkiske forfattere på 1900-tallet.

Mange av romanene hans er blitt filmatisert, i de fleste tilfellene av regissøren Jiří Menzel. Hrabals roman *En liten jernbanestasjon i krig* (tsjekkisk: *Ostře sledované vlaky)*, som ble filmatisert som *[[Tog under oppsikt]]*, ble Oscar-belønnet i 1966 (beste fremmedspråklige film).

## Bibliografi
Tre av romanene hans er oversatt til norsk: 
* *Jeg har betjent kongen av England*, oversatt av Kjell Olaf Jensen og Michael Konůpek, 1991 (tsjekkisk: *Obsluhoval jsem anglického krále* – skrevet i 1971, utgitt i utlandet for første gang i 1980, i Tsjekkia uoffisielt i samizdat i 1982, offisielt først i 1989)
* *En liten jernbanestasjon i krig*, oversatt av Kjell Olaf Jensen og Michael Konůpek, 1991 (tsjekkisk: *Ostře sledované vlaky*, 1964) 
* *Dansetimar for eldre og viderekomne*, oversatt av Tor Obrestad, 2003 (tsjekkisk: *Taneční hodiny pro starší a pokročilé*, 1964) – En lang eksperimentell novelle/kortroman som består av én setning – bare i Tsjekkia utgitt over 500 000 eks.

## Referanser


## Eksterne lenker
* Bohumil Hrabal – the Close Watcher of Trains – biografi og studieark med mange utdrag (engelsk)
* ''London Review of Books'' artikkel om Hrabal av James Wood
* Hrabal and Prague
*
Rollespill.net

**Rollespill.net** var en dedikert norsk nettside og diskusjonsforum for rollespill. Nettsiden ble lansert i desember 2003, og hadde stor aktivitet før den gikk ned i 2007.

## Historie
Nettsiden vokste ut fra miljøet på diskusjonsgruppen no.fritid.spill.rollespill (NFSR). Flere brukere der ønsket å opprette en ny nettside for rollespill etter at informasjonssiden rollespill.org ble tatt ned. Det var et ønske om en mindre statisk side som samlet rollespillmiljøet, samt tok i bruk mer moderne forum-teknologi fremfor det aldrende brukergrensesnittet til diskusjonsgruppene på Usenet.  

Jørgen Kjøge Næss opprettet våren 2003 en prosjektgruppe og fikk ordnet lån av serverplass fra Hyperion. Da prosjektgruppen sitt arbeide stoppet opp tok Ørjan Langbakk initiativ til å opprette en nettside basert på en html-løsning. 

Ikke lenge etterpå ble et forum basert på phpbb opprettet og koblet til nettsiden. I løpet av kort tid vokste rollespill.net med forumet til et viktig møtested for norske rollespillere. Til forumet kom de fleste brukerne av NFSR, men et stort antall nye brukere tok også forumet i bruk. 

## Effekt
Rollespill.net og særlig forumet har, sammen med stiftelsen av Hyperion, bidratt til en rekke positive effekter for norsk rollespillmiljø. Diskusjoner på forumet førte til RISK-konkurransen med en rekke nye norske rollespill. Kontakten over forumet og det yrende miljøet førte direkte til stiftelse av Spillskaperlaget og avleggelse av Spill NÅ!-løftet for flere spillskapere. Nettstedet har også bidratt til oppstart av spillfestivalen HolmCon og Imagonems gjenoppstandelse som nettfanzine.

## Deltagelse
Flere publiserte norske spillforfattere var aktive på rollespill.net og bidro til at nettsiden utviklet seg. Profilerte personligheter i miljøet som Tomas H.V. Mørkrid (Fabula, Cappelen 1999), Matthijs Holter (Draug, Spartacus 2004) og Bjørn T. Bøe (en rekke White Wolf-utgivelser), Johannes H. Berg (oversatte Dungeons & Dragons til norsk i 1989) og realitykjendis Martin Bull Gudmundsen (Heia Tufte!) har alle vært aktive på rollespill.net.

## Se også
* Rollespill
* Laiv
* Hyperion
* RISK-konkurransen

## Eksterne lenker
* 
* rollespill.net
Scheen Curling Klubb

**Scheen Curling Klubb** er en norsk curlingklubb som ble stiftet i 2005 i Skien. Klubben arrangerte curling-NM i Skien Ishall i februar 2007.
Sigbjørn Tveite

**Sigbjørn Tveite** (født 16. april 1959, Tveide i Birkenes kommune i Aust-Agder fylke) er en norsk skribent, plateprodusent, og stifter og av plateselskapet Via Music.

Tveite arrangerte på 1980-tallet en rekke jazzkonserter på Henie-Onstad Kunstsenter, Høvikodden i Bærum. I 13 år jobbet han i plateselskapet Kirkelig Kulturverksted og har også jobbet som musikkansvarlig for NRK 1, vært medlem av Spellemannkomiteen og har sittet i styret i Fono (Foreningen for uavhengige norske plateselskaper).

Sigbjørn Tveite har produsert plater med bl.a: Erik Bye, Elias Akselsen, Randi Tytingvåg, Åsne Valland Nordli, Haddy Njie, Agnes Buen Garnås, Jørn Simen Øverli, Håkon Paulsberg, Martine Biong, Hans Fredrik Jacobsen og Veronica Akselsen.

Tveite hadde regien på TV-dokumentaren *[[En tater på vandring]]* om Elias Akselsen (NRK 2012), laget sammen med den norsk-canadiske filmfotografen Benjamin Loeb. Tveite har tidligere også produsert filmen *[[Mi glømmer det aldri]]*, der tre tidligere tysklandsfanger forteller sin historie fra andre verdenskrig.

I 2014 har Tveite holdt flere foredrag knytta til grunnlovsjubileet.

## Eksterne lenker

* Via music nettsted
* Sigbjørn Tveites nettsted
Norgesrekordhistorikk på 100 m medley

**Norgesrekorder på 100 meter [[medley svømming|individell medley]]** kan bare bli satt i kortbanebasseng (25 meter).

## Menn
### Kortbane

## Kvinner
### Kortbane

## Referanser


## Se også
Cetina

**Cetina** er en elv sentralt i Dalmatia i Kroatia. Den har en total lengde på 105&nbsp;km med et nedbørfelt på . Den faller 385 meter fra kilden til utløpet i Adriaterhavet.

## Geografi og geologi
Cetina har sitt utspring på nordvestsiden av Dinara nær en liten landsby kalt Cetina, 7&nbsp;km nord for Vrlika. Den renner 105&nbsp;km før den munner ut i Adriaterhavet. En stor, kunstig innsjø begynner nær Vrlika, Peručasjøen, som ble dannet av en demning 25&nbsp;km lenger nede. Cetina renner over de nedre delene av karstsletten Sinj, rundt fjellet Mosor før den munner ut i Adriaterhavet ved byen Omiš.

Den siste delen av Cetina har relativt stort fall, og her er det bygget flere omfattende vannkraftverk. Vannet tappes også på flasker som *Cetina*.

Elven har en årlig middelvannføring på omtrent 105 m²/s, som følge av den årlige nedbørsnormalen på 1&nbsp;380&nbsp;mm. Elven grenser opp mot De dinariske Alper i øst, som stiger til en høyde på 2&nbsp;000 meter, og i nordvest av fjellet Svilaja. Det meste av nedbørsfeltet har kalkholdig stein fra krittiden, hovedsakelig kalkstein. Steiner fra trias  og juratiden er også en del av området og inkluderer dolomitt og flysj.

## Historie og arkeologi
Cetinadalen og den smale dalen ved Klis har alltid fungert som den viktigste handelsveien mellom den kroatiske kysten og Bosnia. Strategisk var den svært viktig for utviklingen av både Balkan og store deler av Europa.

De tidligste tegnene på jordbruksaktivitet er fra den tidlige neolittiske tiden i den øvre delen av dalen. I tidlig bronsealder ble Cetinakulturen dominerende med kontakter rundt hele Adriaterhavet. Som i andre deler av Europa, ser man ut til å ha kastet mange kulturlegemer i elven gjennom forhistorisk tid. Dette gjelder særlig der Cetina og elven Ruda renner sammen ved Trilj. Området ligger midt i Delmatae og spor av at området har vært strategisk viktig kan man se ved legionsfestningen ved Tilurium (Gardun), som vokter over inngangen til dalen fra sør og innfartsveien til byen Salona.

Fra tidlig i middelalderen har man funnet spor som tyder på at Cetinadalen, og kanskje selve elven, ble en grense mellom slaviske og sen-romerske folk. Området rundt Sinj ble etter hvert et sentrum for den slaviske makten, og til slutt sentrum i den tidlige kroatiske staten.

I senere perioder kom området stadig inn under nye regionale og lokale styresmakter før det ble erobret av Det osmanske riket tidlig på 1500-tallet. Etter dette var elven en grense før området igjen ble erobret av osmanene 150 år senere.

## Referanser


## Eksterne lenker
* 
* Cetina
Kornbøndenes Interesseorganisasjon

**Kornbøndenes Interesseorganisasjon** (KiO) er en interesseorganisasjon for norske kornbønder, stiftet i 1997. Organisasjonens initiativtager var Erik Ringnes fra Stange i Innlandet. Ringnes var organisasjonsens første leder fra 1997 til 2003.

Organisasjonens formål er å fremme norske kornbønders økonomiske, faglige og sosiale interesser.

KiO hadde 600 medlemmer i 2006.

## Referanser


## Eksterne lenker
*
Byggenæringens Landsforening

**NHO Byggenæringen** (tidligere Byggenæringens Landsforening) er en norsk arbeidsgiverorganisasjon tilknyttet NHO.

Organisasjonen ble etablert i 1997 og omfatter håndverkere, industri, eiendom og entreprenørvirksomhet innen bygg og anlegg. 

Byggenæringens Landsforening har 14 bransjeforeninger med 3 600 medlemsbedrifter. 

Organisasjonen skiftet navn til NHO Byggenæringen 1. januar 2024.

Nina Solli er administrerende direktør og Eirik Gjelsvik er styreleder fra 2023.

## Referanser


## Eksterne lenker
* 
*
Drops of Jupiter (Tell Me)

**«Drops of Jupiter (Tell Me)»** er en rockesang av det amerikanske musikkgruppa Train fra deres andre album *[[Drops of Jupiter]] (2001)*. Det var albumets første singel, og havnet på topp 5-lista til Billboard Hot 100. I Europa fulgte låtene «It's Love», «This Is Not Your Life», og «Sharks» med singelen. Låta har tilbrakt over 100 uker på populærmusikklister, og holdt seg også lenge på lister over gjengangere. Selv om låta ble utgitt før digital nedlasting ble normen, har sangen blitt lastet ned over 100&nbsp;000 ganger (lovlig nedlasting), for dette har den fått et Gull-bevis av RIAA. Den har figurert på topp 50-lista for digitale nedlastinger selv fem år etter at den opprinnelig ble utgitt.

## Teksten
Ettersom teksten er særegen og noe gåtefull har det vært mange spekulasjoner om dens innhold. Hovedvokalist Pat Monahan uttalte i 2006 at sangen var inspirert av hans mors død, og at åpningslinjene kom til ham i en drøm. Sangen, som i utgangspunktet var om hans mor, utviklet seg til å bli en kjærlighetssang.

## Priser
Sangen har vunnet to Grammypriser for beste rocksang, og enda en pris for beste instrumentale arrangement for vokalister.

## Eksterne lenker
* «Drops of Jupiter (Tell Me)», offisiell musikkvideo på YouTube
* Sangteksten hos MetroLyrics
Klæbu seminar

**Klæbu seminar** var et lærerseminar i Klæbu i Trøndelag, etablert i 1839.

Sognepresten i Klæbu, Hans Jørgen Darre, var bestyrer for skolen. Skolen uteksaminerte i sine aktive år 1&nbsp;151 lærere, såkalte seminarister. To av disse var Ole Vig fra Stjørdal, og Engebret Hougen fra Sel.  

I 1892 flyttet seminaret til Levanger, hvor det ble videreført som Levanger lærerskole.

## Litteratur
* Anders Forfang. *Klæbu seminar : et lidet mindeskrift : med tillæg om Levanger lærerskole*. Trondheim, 1902
* Karl Ræder og Ånund Vatne. *Frå Levanger lærarskole til 125-års minnet for Klæbu seminar*. Levanger, 1966
* *Levanger lærarskole, Klæbu seminar 150 år*. Redigert av Tov Solheim. Levanger, 1989. ISBN 82-991499-1-6
*  Med komplett oversikt over elever s 186–261
* 

## Les også

*Artikkel om seminaret på lokalhistoriewiki
Oralt stadium

**Oralt stadium** (innen psykologi) er et begrep introdusert av Sigmund Freud som beskriver barns utvikling de første 18 levemåneder, hvor barnets viktigste stimulasjonsområde er i og rundt munnen, ifølge Freuds teori.

## Kilder
*Powdermaker, Hortense.  "An Anthropological Approach to the Problems of Obesity".
Asker seminar

**Asker seminar**, Asker i Akershus, ble etablert i 1834 som det tredje lærerseminaret i Norge. 

Styrer første året var Knud Gislesen. Seminaret flyttet 1899 til Holmestrand og het da Holmestrand seminar.

## Kjente Asker-seminarister
* Aasmund Olavsson Vinje (1818–1870), forfatter, dikter, journalist og jurist.
* Martin Olsen Nalum (1854–1935) stortingsmann og statsråd.
* Helga Eng (1875–1966) pedagog.
* Otto Valstad (1882–1952) maler.
## Referanser
Norgesrekordhistorikk på 4x50 m medley stafett

## Menn
### Kortbane

## Damer
### Kortbane

### Kortbane (bestenotering landslag)

## Eksterne lenker
* Norske rekorder hos medley.no
PSTricks

**PSTricks** er et sett med utvidelser til LaTeX som gjør en i stand til å skrive grafikkode inni et TeX/LaTeX-miljø. Det ble opprinnelig utviklet av Timothy Van Zandt og har i de senere år blitt vedlikeholdt av Denis Girou, Sebastian Rahtz and Herbert Voss.

Det finnes en rekke ulike kommandoer som man bruker for å lage et bilde.

 \begin{pspicture}(0,0)(6,6)
  %\psgrid[gridcolor=lightgray,gridlabels=0pt]
   \psline[linecolor=red](1,1)(5,1)(1,4)(1,1)
   \pscurve[linecolor=green,linewidth=2pt,%
     showpoints=true](5,5)(3,2)(4,4)(2,3)
   \pscircle[linecolor=blue,linestyle=dashed](3,2.5){1}
 \end{pspicture}

**pst-plot** lar en tegne grafen til matematiske funksjoner. Følgende kode vil generere bildet under:
 \begin{pspicture*}(-7.5,-3)(7.5,3)
   \psaxes[labels=none](0,0)(-7,-2)(7,2)
   \psplot[linecolor=blue, linewidth=1.5pt]%
     {-7}{7}{x 0.01745329252 div sin}
   \uput[45](3.1415926,0){$\pi$}
   \uput[90](-1.570796,0){$-\pi/2$}
   \uput[-90](1.570796,0){$\pi/2$}
   \uput[-135](-3.1415926,0){$-\pi$}
   \psline[linewidth=1pt,linecolor=red,linestyle=dotted]%
     (1.57079632,1)(1.57079632,0) 
   \psline[linewidth=1pt,linecolor=red,linestyle=dotted]%
     (-1.57079632,-1)(-1.57079632,0) 
 \end{pspicture*}

## Se også
* LaTeX

## Eksterne lenker
* 
* PSTricks dokumentasjon
* PSTricks eksempler
* LaTeXDraw
Brent (elv)

**Brent** er en engelsk elv i vestlige og nordvestlige London, og en sideelv til Themsen. Den 29&nbsp;km lang, den har sitt opphav i Londons distrikt Barnet og flyter i en sørvestlig retning før den slår seg sammen med den delen av Themsen som heter Tideway ved Brentford.  Elven har gitt sitt navn til Londons distrikt Brent.

## Etymologi
Et brev fra biskopen i London i 705 antyder et møte ved *Breġuntford*, i dag Brentford, og er det eldste omtalen av dette stedet og antagelig derfor av elven. Det antyder at navnet kan være beslektet med keltiske **brigant-* i betydningen «høy» eller"«opphøyd», kanskje knyttet indirekte til den keltiske gudinnen Brigantia.

## Beskrivelse
Brent er en mindre bielv til Themsen, og befinner seg innenfor Stor-London. Elven er omkring 29&nbsp;km lang, og renner stort sett fra nordøst mot sørvest i grusavsetninger fra siste isalder som hviler på leirholdig jord.

Elven har sitt utspring i de lave åsene i Barnet i form av flere mindre elver. Den viktigste er den tre km lange Dollis Brook, som starter ved Barnet Common i Arkley. Ved Henley's Corner møter den Mutton Brook, og selve Brent begynner. Ved Brent Bridge kommer også Decoy Brook inn i Brent. Elven følger A406 North Circular Road til Brent Cross.

Den fortsetter så langs North Circular Road forbi Stonebridge Park sør for Wembley, og renner under en akvedukt som fører frem Grand Union-kanalen. Fra Hanger Lane renner den vestover omkring tre km før den igjen svinger sørover ved Hanwell.

Grand Union-kanalens hovedkanal renner inn i Brent etter en serie sluser, og den videre strekningen forbi Osterley og frem til Themsen i Brentford er gjort til en kanal med tre sluser.

## Referanser


## Eksterne lenker
* Environmental Agency: Flood warning updates for River Brent, flomvarsling
* Environmental Agency: Current flood warning situation for River Brent, catchment area. Oppdatert hvert 15. minutt.
* The Waterways of Brent
Roger Hammond

**Roger Hammond** (født 30. januar 1974) er en engelsk sykkelcross- og landeveissyklist. Han ble britisk mester i landeveissykling i 2003 og 2004. Han er syv ganger britisk mester i sykkelcross. I 2007 kom han på andreplass i Gent-Wevelgem, noe som nok er hans beste resultat som landeveissyklist. Han har også en 3.-plass fra Paris-Roubaix fra 2003.

## Referanser


## Eksterne lenker
* 
*
Holmestrand seminar

**Holmestrand seminar** var et lærerseminar som drev fra 1899 til 1931 i  Holmestrand i Vestfold.

Skolen var en direkte fortsettelse av Asker seminar. Ved lov av 18. januar 1902 ble navnet endret til *Holmestrand offentlige lærerskole*. Stortinget vedtok å legge ned skolen 15. juni 1931.
## Referanser
Torskefisker

* Bregmacerotidae
* brosmefamilien
* Euclichthyidae
* lysingfamilien
* Melanonidae
* morider, dyphavstorsker
* Muraenolepididae
* skolestfamilien
* skjellbrosmefamilien
* torskefamilien

**Torskefisker** (Gadiformes) er en gruppe strålefinnede fisker. De fleste artene er saltvannsfisker og lever i kalde hav med unntak av lake, som lever i ferskvann.

Vanlige fellestrekk er at bukfinnene (hvis til stede) er under eller foran brystfinnene. Finnene har myke stråler og ryggfinnen er meget lang, ofte delt inn i to eller tre deler. 

Mange økonomisk viktige arter tilhører denne gruppa som torsk, sei, lyr, hyse (kolje), lange, lysing og alaskatorsk.

## Systematikk
Det er enighet om at torskefiskene er en monofyletisk gruppe, men inndelingen og slektskapet mellom delgruppene er under stadig revisjon etterhvert som fylogenetikken blir bedre undersøkt.

## Eksterne lenker
*
Torino internasjonale lufthavn

**Torino Caselle lufthavn** (IATA: **TRN**, ICAO: **LIMF**) også kjent som **Torino internasjonale lufthavn**, er i flyplass i Caselle Torinese, Italia. Flyplassen er en av hovedbasene til Air One. 

## Flyselskap og destinasjoner
*Aegean Airlines (Heraklion*, Rhodos*)
*Aer Lingus (Dublin)
*Air France (Paris-Charles de Gaulle)
*Air Malta (Malta*)
*Albanian Airlines (Tirana)
*Alitalia (Heraklion*, Napoli, Rhodos*, Roma-Fiumicino)
*Austrian Airlines
**Austrian Arrows (Wien)
*British Airways (London-Gatwick)
*Brussels Airlines (Brussel)
*Carpatair (Timişoara)
*easyJet (London-Luton)
*Iberia Airlines
**Air Nostrum (Barcelona, Madrid)
*Karthago Airlines (Djerba*, Monastir*)
*LOT Polish Airlines (Katowice)
*Lufthansa
**Air Dolomiti (Düsseldorf, Frankfurt, München, Stuttgart)
*Luxair (Luxembourg)
*Meridiana (Amsterdam, Cagliari, Catania, Florence, Olbia)
*Nouvelair Tunisia (Djerba*, Monastir*)
*Royal Air Maroc (Casablanca)
*Ryanair (London-Stansted, Brussel-Charleroi, Dublin)
*Tunisair (Djerba*, Monastir*)

** – Charterfly**

## Passasjertall

* 1994   1&nbsp;758&nbsp;936
* 1995   1&nbsp;836&nbsp;407
* 1996   2&nbsp;009&nbsp;532
* 1997   2&nbsp;391&nbsp;902
* 1998   2&nbsp;464&nbsp;173
* 1999   2&nbsp;498&nbsp;775
* 2000   2&nbsp;814&nbsp;850	
* 2001   2&nbsp;820&nbsp;762
* 2002   2&nbsp;787&nbsp;091
* 2003   2&nbsp;820&nbsp;448
* 2004   3&nbsp;141&nbsp;888
* 2005   3&nbsp;148&nbsp;807
* 2006   3&nbsp;260&nbsp;974
* 2007   3&nbsp;509&nbsp;253
## Eksterne lenker
*
Thorbjørn Frølich

**Thorbjørn Justus Steger Frølich** (1848–1938) var en norsk teolog, ordfører, skribent og statsstipendiat.

Han var født i Oslo som sønn av fabrikkeier og banksjef Fritz Heinrich Frølich. Han tok artium som privatist i 1868, ble cand.theol. i 1873 med practicum 1874. Fra 1875 var han bestyrer for Lillehammer private pigeskole (senere Lillehammer middelskole for piker), etterhvert også eier av skolen. Fra 1881 til 1892 var han sogneprest i Masfjorden, og ordfører der 1884-89. Fra 1892-1901 sogneprest i Ådal, Buskerud. Han søkte permisjon fra 1901 for å ofre seg for litterære sysler. Fra 1904 fikk han avskjed med vartpenger. Fra 1908 var han statsstipendiat.

Frølichs forfatterskap var dels lokalhistorisk, men i hovedsak av «nasjonaløkonomisk» (det vil si samfunnsøkonomisk) karakter.

## Referanser


## Litteratur
* *Det Norske jernbanevesens grundleggelse gjennem anlegget af Eidsvoldbanen ("norsk hovedjernbane")* I: "Statsøkonomisk tidsskrift" for 1912
* *F.H. Frølich og hans samtid : Næringslivets reisning i Norge i midten av det nittende aarhundrede : Dens forutsætning og resultat : Norsk næringsliv gjennem 100 aar*. 6 bind, i alt 1.600 sider. 1912-1939 (Digitalt: bind 1, bind 2, bind 3, bind 3:1 ''Norges hovedstad'')
* *Lillehammer, særlig i 1870-aarene : en skitse*. 1905
* *Lillehammer : 1827-1918 : et Henblik*. 1917 (Utgitt sammen med opptrykk av boken fra 1905)
* *Fjon eller Masfjorden i Hordaland fylke*. 1924
* *Frølichiana: sogneprest Thorbjørn Frølichs trykte og utrykte skrifter*. 1927 (bibliografi)
* *En indvandring : utsyn*. 1927. (Tilleggsheftet *Begrænset oversikt* utgitt 1929)

;Om ham
* *Studenterne fra aaret 1868*. Chra, 1893

## Eksterne lenker
*
New Sodmy

**New Sodmy** var et japansk rockeband, aktivt fra mars, 2001 til 2002. Bandet ble startet av Kamijo og Mayu fra LAREINE i en periode LAREINE hadde pause.

## Medlemmer
*Kamijo (vokal)
*Aya (gitar)
*You (bass)

## Tidligere medlemmer
*Mayu (gitar)

## Diskografi
### Album
*Confess to a Crime (10. mai, 2002)
*Confess to a Love (26. juni, 2002)

### Maxi-singler
*WHITE LIE (26. september, 2001)
*JEALOUSY (28. november, 2001)
*STYLE (23. januar, 2002)

### Singler
*A way of life (7. april, 2002)
*imagine(21. juni, 2002)

### VHS
*TOUR CAT WALK 2002 -Documents- (10. mai, 2002)

## Eksterne lenker
* ~GOMORRAH~ New Sodmy fan site
Terje Svabø

**Terje Svabø** (født 1952) er en norsk journalist og programleder.

Svabø har jobbet i *[[Aftenposten]]*, *[[VG]]* og i NRKs *[[Dagsrevyen]]*. I NRK var han også programleder for en rekke valgsendinger og debattprogrammer som *[[Debatt21]]* og *[[Til debatt]]*. 

I 2000 sluttet han i NRK og begynte som seniorrådgiver i reklamebyrået Dinamo. Han har også vært daglig leder for Civita 2003–2006, nyhetsanker i TV 2 Nyhetskanalen 2006–2009 og frilansjournalist i Wien 2009–2012. Han driver Svabø & Aanonsen AS sammen med Dagfinn Aanonsen. 

Svabø har også vært politiker for Høyre, og var viseformann i Unge Høyre 1977–1979.

## Familie
Han er gift med diplomat og journalist Astrid Versto.

Svabø er fetter av journalist Synnøve Svabø.

## Bibliografi
* 2011: *Å redde liv*. ISBN 978-82-8169-082-0.
* 2002: *Tampa*. ISBN 978-82-8071-005-5.

## Referanser
Brondesbury

**Brondesbury** er, sammen med Brondesbury Park, en velstående forstad i bydelene Brent og Camden i nordvestlige London. Det regnes ofte som en del av Kilburn. Brondesbury er ligger rundt 6 km nordvest for Charing Cross. Som med mange forsteder i London var området et jordbruksområde før jernbanen knyttet det til London i viktoriansk tid. Utbygging av bolighus begynte for alvor i Brondesbury på 1860-tallet og det ble snart sett på som et ønskelig område å bo i, blant annet for Londons jødiske samfunn. Brondesbury er nå på 2010-tallet et overveiende boområde.

I henhold til folketellingen i 2011 har Brondesbury sammen med Brondesbury Park en befolkning på 13 023 innbyggere.

## Kommunikasjon

Det er fire undergrunnsstasjoner og fire jernbanestasjoner i eller ved Brondesbury:

* Finchley Road undergrunnsstasjon
* Kilburn
* West Hampstead
* Queen's Park

* Brondesbury Park
* Brondesbury
* Finchley Road & Frognal
* West Hampstead

## Referanser
Jon-Arild Johannessen

**Jon-Arild Johannessen** (født 8. desember 1949). Han har særlig forsket på kunnskapsledelse, innovasjon og endringsprosesser.  Fra 2017 har Johannessen vært særlig interessert i ulike aspekter ved den fjerde industrielle revolusjon, og hvordan denne utviklingen påvirker individer, organisasjoner og samfunn.

Johannesen er professor i ledelse ved Høyskolen Kristiania.   
 
Johannessen har doktorgrad fra Stockholms universitet i 1990. Johannessen har vunnet flere internasjonale priser og vært rektor ved Markedshøyskolen og Norsk reiselivshøgskole. Johannessen har vært professor i innovasjon ved Syd-danske Universitet avdeling Esbjerg. Johannessen har skrevet ca. 200 internasjonale artikler, og vært medforfatter på ca. femten bøker, og ene forfatter på flere bøker om kunstig intelligens og den fjerde industrielle revolusjon på Routledge og Emerald.

Johannesen bor fra 2009 i Holstebro i Danmark.

## Referanser



## Eksterne lenker
Johan Olaisen

**Johan Leif Olaisen** (født 6. september 1952) er professor i informasjonsledelse ved Handelshøyskolen BI. Han er f.t. Statoilprofessor. Olaisen har innehatt flere ledende stillinger ved Handelshøgskolen BI.

## Bibliografi
Olaisen har skrevet eller vært medforfatter av over 80 bøker og artikler. Her er et utvalg:

* *Volda folkebibliotek 1797-1900 : lokal kulturhistorisk sammenheng, organisasjon, økonomi, bokbestand og utlån* -Hovedoppgave i historie – Universitetet i Trondheim, 1978 II.
* *[[Ørsta]] folkebibliotek 1797-1900 : lokal kulturhistorisk samanheng, organisasjon, bokbestand og utlån : samanlikning med [[Volda]] folkebibliotek 1977* Hovedoppgave 1979
* *Toward a theory of information seeking behavior among scientists and scholars* Doktorgradsarbeid University of California, Berkeley 1984

* *Pathological process in library systems* 1997 – Særtrykk av: Libri, 46(1996)
* *The Innovative library : innovation theory applied to library services* 1996 Særtrykk av: Libri, 45(1995)
* *Bedriftsutvikling og innovasjon : en bok om endringsledelse* sammen med Jon-Arild Johannessen, 1995 ISBN 82-7674-063-4

## Eksterne lenker
Norgesrekordhistorikk på 50 m rygg

**Norgesrekorder på distansen 50 meter [[ryggsvømming]]**.

## Langbane
### Herrer

### Damer

## Kortbane
### Herrer

### Damer

## Eksterne lenker
* Norges svømmeforbund
Hans Kristian Amundsen

**Hans Kristian Amundsen** (født 2. desember 1959, død 29. juli 2018) var en norsk pressemann og politiker (Ap). Han var statssekretær ved Statsministerens kontor fra 2011 til Jens Stoltenbergs andre regjering gikk av høsten 2013.

Amundsen var fra Skoganvarre i Finnmark. Han var nyhetsredaktør i *[[Dagbladet]]*, *[[Finnmark Dagblad]]* og *[[Arbeiderbladet]]*. Han var også sjefredaktør i fjernsynsstasjonen Nyhetskanalen, konsernredaktør i A-pressen og utviklingsredaktør i A-pressens Oslo-redaksjon, seinere Avisenes nyhetsbyrå (ANB). Han var sjefredaktør og administrerende direktør i *[[Nordlys (avis)|Nordlys]]* i ni år frem til han gikk over i politikken i 2011.

Amundsen ble i statsråd 14. januar 2011 utnevnt som statssekretær i Fiskeri- og kystdepartementet. Fra 9. mai samme år gikk han over til Statsministerens kontor, der han hadde ansvaret for pressesaker. Senere var Amundsen sekretariatsleder for Arbeiderpartiets stortingsgruppe, før han trakk seg fra stillingen i januar 2018. Han døde 29. juli i 2018 mens han tok en joggetur i skogen. Familien meldte ham savnet, og letemannskap fant ham død.

I oktober 2018 utkom den posthume boka *Vi er et lite land, men et stort folk* om Amundsens arbeid som taleskriver i Statsministerens kontor under terrorangrepene i Norge 2011. Boka ble sluttført av enken, Karen Marie Berg og hans tidligere sjef Jens Stoltenberg. 

## Referanser




## Litteratur
* *Vi er et lite land, men et stort folk - slik samlet vi Norge 22. juli-21. august 2011* Juritzen forlag 2018 ISBN 9788233801229

## Eksterne lenker
* 
*
New Energy

**New Energy** er en sjokolade som ble lansert av Nidar i 1991. Sjokoladen er utviklet i samarbeid med Norges idrettshøgskole, og inneholder mindre fett og mer energi enn vanlig sjokolade. New Energy gir rask energitilførsel, og egner seg derfor godt når man trenger ekstra energi. Sjokoladen består av et lag karamell og et lag crisptrøffel overtrukket med melkesjokolade. I 2005 ble det solgt over seks millioner New Energy. Sjokoladen inneholder spor av nøtter.

## Sportssjokolade
De første årene sponset New Energy flere idrettsarrangementer. New Energy var den offisielle sjokoladen under OL på Lillehammer i 1994 og under Norges deltakelse i Fotball-VM samme år. Fra 2006 til 2008 samarbeidet New Energy med Tryvann Skipark i Oslo, hvor merket sponset «New Energy Skicross Arena».

## Næringsinnhold
**Per 100 gram:** Energi 1930kJ / 460 kcal
* Protein: 6,5 g
* Karbohydrater: 69 g
* Fett: 18 g

Allergikere bør vite at sjokoladen kan inneholde spor mandel og andre nøtter. 

## Innpakning
Det har vært fire forskjellige design på emballasjen. Det opprinnelige designet ble brukt frem til 1995, før det ble endret høsten 1999 og i 2005. 

## Historie
* 1991: New Energy lanseres i samarbeid med Norges idrettshøgskole
* 2003: New Energy Müslibar lanseres (ikke lenger i salg)
* 2009: New Energy SjokoFrukt lanseres (ikke lenger i salg)

## Eksterne lenker
*
Anders Opdahl

**Anders Opdahl** (født 1979) er norsk medieleder og har siden 2020 vært konsernsjef i Amedia, der han var konserndirektør fra 2016.  

Opdahl startet aviskarrieren som journalist i *[[Finnmark Dagblad]]*, Avisenes Nyhetsbyrå (ANB) og i *[[Dagbladet]]*. Han var nyhetsredaktør i *Nordlys* fra 2005 til 2011. 

Fra 2011 til 2016 var han sjefredaktør i *[[Nordlys]].* Deretter ble han i 2016 regionredaktør i NRK for de tre nordnorske fylkene.

Han er opprinnelig fra bygda Skoganvarre i Porsanger kommune i Finnmark.

## Referanser